Tjokkers wys hul slag in toneel | Netwerk24
Tjokkers wys hul slag in toneel
Toon jou laerskoolkind potensiaal as 'n opkomende akteur of aktrise?
Dan is ATKV-Tjokkertoneel nét die plek om sy of haar talente as deel van 'n toneelgeselskap te ontgin.
Tot onlangs was ATKV-Tienertoneel eksklusief vir hoërskoolleerlinge, maar met die splinternuwe ATKV-Tjokkertoneel gaan laerskoolkinders ook nou die planke warm speel.
Volgens haar is daar 'n behoefte vir 'n gestandaardiseerde, geakkrediteerde, betroubare kompetisie en die ATKV kan met sy baie jare se ondervinding as betrokkene in die gemeenskap hierdie rol vertolk.
"Ons wil ouers help om hul kinders te help; ons wil kinders spesiaal laat voel en hul talente ontgin.
"Die ATKV wil kinders blootstel aan uiteenlopende genres, goeie speltegnieke, goeie afrigting en nuttige wenke."
Basson sê ook dat daar natuurlik 'n verskil tussen ATKV-Tienertoneel en die Tjokkertoneel sal wees.
"Die groot verskil is dat Tjokkertoneel nie noodwendig sulke uitdagende en sensitiewe inhoud sal bevat nie.
"Eerder (byvoorbeeld) kinderboeke wat verwerk is vir die verhoog en gedigte vir spreekkore, sodat die basis van storievertel en spel­tegniek deur die kinders aangeleer kan word.
Laerskole kan hul junior spreekkoor (gr. 1 tot gr. 3), senior spreekkoor (gr. 4 tot gr. 7) en 'n minitoneel inskryf vir deelname aan hierdie nuwe projek van die ATKV in sy eerste jaar.
"Ons beoog om Tjokkertoneel kindervriendelik aan te bied met 'n fokus op die viering van kinders en die uitleef van hul talente en belangstellings," sê sy.